钦定古今图书集成/历象汇编/历法典/第122卷 > 《算法统宗十》 > 股较求高之图
## 钦定古今图书集成/历象汇编/历法典/第122卷 > 《算法统宗十》 > 股较求高之图

表末如弦表末斜至人目是馀弦弦之内外分二段句股其句中容横股中容直二积皆同各一百五十尺以馀句五尺除横积一百五十尺得积外之股即木上三十尺加表高十尺即木高四十尺以馀股六尺除直积一百五十尺得

“积外”之句，即木至表，二十五尺。〈古人以题易名若非释名则无以知其源〉
今较还原法曰：置弦内外二句股木高四丈，内除人
目四尺，馀股各三丈六尺为长，以远二十五尺，加退
后五尺，共三十尺为阔，相乘，得方积一千零八十尺。
今复将弦内外二股各长三十尺，二句各阔二十五
尺相乘，得方积七百五十尺。另以下句直长二十五
尺、阔六尺乘之，得直积一百五十。又以右边股直三
十尺，以阔五尺乘之，得直积亦一百五十。再以馀句
五尺乘馀股六尺，得积三十尺。四共亦得一千零八
十尺。较之以合前数而不差也。

已上“遥望木竿” ，是一表望木也。

今立表三尺六寸，退行二尺。又立表三尺，人目望其
高处，二表俱与参合。自前表相去二丈五尺，问高若
干？

答曰：“高一丈一尺一寸。”

法曰：置远二十五尺，加入退行二尺，共二十七尺。以
二表相减，馀六寸乘之，得一十六尺二寸为实。却以
退行二尺为法，除之，得八尺一寸；加入后表三尺，得
高一丈一尺一寸。《合问》：

若依前法，置前表三尺六寸，减去后表三尺，即是人
目数。馀六寸，以乘远去二丈五尺得一丈五尺为实。
以退行二尺为法，除之，得七尺五寸，加入前表三尺
六寸，共高一丈一尺一寸。

今立表三尺，退行一尺八寸。又立表三尺六寸，人目
望其二表，俱对远处参合，问远若干。

答曰：“十尺零八寸。”

《法》曰：“置后表三尺六寸，以退行一尺八寸乘之，得六。”